U-I-74/91
Datum: 1992-07-02T00:00:00.000+02:00
ecli: ECLI:SI:USRS:1992:U.I.74.91
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS I, 46 | 02.07.1992
dokument: US16055
akt: Pravilnik Izvršnega sveta Skupščine občine Ljubljana Center o določanju najemnin (Ur. list RS, št. 3/91-I in 8/92)
resitev: nesprejem pobude
izrek: Pobuda za oceno ustavnosti in zakonitosti izpodbijanega pravilnika se ne sprejme.
stavek: Ustavno sodišče je ugotovilo, da pobudnik ni izkazal svojega pravnega interesa, zaradi česar ni izpolnjen procesni pogoj, določen z ustavo za začetek postopka.
odlocitev: sklep
geslo: Izkazan pravni interes pobudnika kot procesni pogoj za začetek postopka pred ustavnim sodiščem.
podlaga: Ustava 1991, 2. odst. 162. čl.

Zakon o postopku pred Ustavnim sodiščem SR Slovenije (ZUSS), 6. al. 2. odst. 25. čl.
vlagatelj: Žiga Klun, Ljubljana
datum_vloge: 1991-07-28T22:00:00.000Z
datum_odlocitve: 1992-07-01T22:00:00.000Z

# U-I-74/91-

2.7.1992

## S K L E P

Ustavno sodišče je na seji dne 2.7.1992 obravnavalo pobudo Žige Kluna iz Ljubljane in

s k l e n i l o :

Ustavno sodišče ne sprejme pobude in ne začne postopka za oceno ustavnosti in zakonitosti določb, ki se nanašajo na javne površine v pravilniku o določanju najemnin (Uradni list RS, št. 3/91-I in 8/92).

### O B R A Z L O Ž I T E V :

Žiga Klun je dne 26.7.1991 vložil pobudo za oceno ustavnosti in zakonitosti v izreku tega sklepa navedenih določb pravilnika.

Menil je, da te določbe niso v skladu z ustavo in tudi ne z zakonom o poslovnih stavbah in poslovnih prostorih (Uradni list SRS, št. 18/74 in 34/88).

Dne 23.12.1991 je Skupščina Republike Slovenije razglasila ustavo Republike Slovenije, ki v drugem odstavku 162. člena določa, da vsakdo lahko da pobudo za začetek postopka, če izkaže svoj pravni interes.

Predlagatelj pobude se ni odzval pismenemu vabilu ustavnega sodišča z dne 15.1.1992, naj utemelji svoj pravni interes, in ponovitvi tega vabila z dne 16.4.1992.

Ustavno sodišče je ugotovilo, da vlagatelj pobude ni izkazal svojega pravnega interesa, zaradi česar ni izpolnjen procesni pogoj, določen z ustavo za začetek postopka. Zato je na podlagi 7. člena ustavnega zakona za izvedbo ustave Republike Slovenije (Uradni list RS, št. 33/91-I) in 6. alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76) sklenilo, kot je navedeno v izreku tega sklepa.

S o d n i k ,

ki nadomešča predsednika

dr. Tone Jerovšek